Fantomas sa hnevá

Fantomas sa hnevá () je francúzsko-talianska dobrodružná komédia z roku 1965, režírovaná André Hunebellom.

Je to druhý diel z trilógie o Fantomasovi, v ktorom v hlavných úlohách účinkovali Jean Marais, Louis de Funès a Mylène Demongeot.

Dej 
V tejto časti sa Fantomas rozhodne uniesť najvýznamnejších vedcov sveta. Po sérií únosov sa zdá veľmi pravdepodobné, že sa zameria aj na profesora Lefèvra. Všetko sa môže rozhodnúť na vedeckom kongrese v Ríme, kde sa stretávajú najvýznamnejší vedci sveta. Niet divu, že do Ríma sa vyberú komisár Juve, inšpektor Bertrand, novinár Fandor so svojou pôvabnou snúbenicou fotografkou Hélènou, ale aj rafinovaný Fantomas a samozrejme i profesor Lefèvre. Všetci chcú dostať Fantomasa, ten chce dostať profesora Lefèvra, ale ktorý je ten pravý profesor?

Herecké obsadenie  

 Jean Marais – novinár Jérôme Fandor / Fantomas / profesor Lefèvre / markíz de Rostelli
 Louis de Funès – komisár Paul Juve
 Mylène Demongeot – Hélène Gurn
 Jacques Dynam – inšpektor Michel Bertrand
 Christian Toma – inšpektor Pierre
 Michel Duplaix – inšpektor Léon
 Pietro Tordi – predseda vedeckého kongresu v Ríme
 Robert Dalban – šéfredaktor Parížskeho kuriéra
 Henri Attal – Fantomasova stráž
 Antoine Baud – Fantomasova stráž
 Florence Blot – paní čakajúca na kabínku vo vlaku
 André Cagnard – Fantomasova stráž
 Yvan Chiffre – Fantomasova stráž
 Albert Dagnant – profesor Marchand
 Arturo Dominici – Anderson (kanadský profesor)
 Mino Doro – švajčiarsky profesor
 Olivier de Funès – Michel „Michou“ Gurn (Hélènin mladší brat)
 Robert Le Béal – minister
 Jacques Marin – policajt na vlakovej stanici
 Jean Michaud – riaditeľ psychiatrickej kliniky
 Gérard Moisan – Fantomasova stráž
 Max Montavon – riaditeľ internátu
 Eric Vasberg – Fantomasova stráž
 Dominique Zardi – Fantomasova stráž
 Bruno Alias – návštevník hotela Cavalieri Hilton
 Nello Appodia – tanečník na maškarnom plese
 Philippe Castelli – inšpektor
 Lella Cattaneo – tanečníčka na maškarnom plese
 Adrien Cayla-Legrand – inšpektor
 Antonio Corevi – nórsky profesor
 Albert Daumergue – čašník v jedálenskom vozni
 Gil Delamare – kaskadér Jeana Maraisa (zábery vo voľnom páde)
 Aldo Formisano – tanečník na maškarnom plese
 Ferruccio Fregonese – návštevník hotela Cavalieri Hilton
 Edith Ker – žena v jedálenskom vozni
 Silvio Laurenzi – tanečník na maškarnom plese
 Roger Lecuyer – divák na slávnostnom ceremoniáli
 Bob Lerick – inšpektor
 Roger Lumont – inšpektor
 Antonio Marcolini – návštevník hotela Cavalieri Hilton
 Ugo Mari – hosť na medzinárodnom vedeckom kongrese
 Antoine Marin – inšpektor
 Mario Meniconi – muž, ktorý chcel dať pokrstiť svojho syna
 Romano Milani – luxemburský profesor
 Renato Montalbano – novinár v hoteli Cavalieri Hilton
 Bob Morel – Fantomasova stráž
 Pierre Palfray – Fantomasova stráž
 Raymond Pierson – muž v jedálenskom vozni
 Mario Pisu – tanečník na maškarnom plese
 Émile Riandreys – muž v jedálenskom vozni
 Amerigo Santarelli – Fantomasova stráž
 Jacques Santi – TV moderátor
 Romano Targa – tanečník na maškarnom plese
 Bruno Ukmar – policajt na medzinárodnom vedeckom kongrese
 Clemente Ukmar – Fantomasova stráž na maškarnom plese
 Franco Ukmar – Fantomasova stráž na maškarnom plese
 Giovanni Ukmar – Fantomasova stráž na maškarnom plese
 Jacques Van Dooren – Fantomasova stráž
 Henri Violin – kaskadér Louisa de Funèsa (zábery vo voľnom páde)
 Gregorio Wu Pak Chiu – policajt na medzinárodnom vedeckom kongrese
 Lydia Zanussi – návštevníčka hotela Cavalieri Hilton

Filmový štáb  

 Réžia – André Hunebelle
 Pomocný režisér – Jacques Besnard
 Asistenti réžie – Jean-Pierre Desagnat, Renzo Cerrato, Michel Lang, Patrick Saglio
 Scenár – Jean Halain, Pierre Foucaud
 Dialógy – Jean Halain
 Námet – Marcel Allain (kniha), Pierre Souvestre (kniha)
 Kamera – Raymond Lemoigne
 Hudba – Michel Magne
 Producenti – Alain Poiré, Paul Cadéac
 Strih – Jean Feyte
 Zvuk – René-Christian Forget
 Scénograf – Max Douy
 Vedúci výroby – Cyril Grize, Paule Pastier
 Kameramani – Jean Benezech, Roger Delpuech
 Kostýmy – Mireille Leydet
 Make up – René Daudin, Anatole Paris
 Masky – Gérard Cogan
 Skript – Charlotte Lefèvre, Marie-Thérèse Cabon
 Fotograf – Roger Corbeau
 Kaskadéri – Gil Delamare, Claude Carliez, Henri Violin

Zaujímavosti  

 Vo Francúzsku prišlo na film 4 212 446 divákov, čím sa stal za rok 1965 šiestym najnavštevovanejším filmom vo Francúzsku.
 V druhom filme nemala vystupovať postava komisára Juva, ale pre popularitu Louis de Funèsa sa ho rozhodli obsadiť.
 Fantomas sa hnevá je prvý film, v ktorom účinkoval Olivier de Funès, neskôr si zahral ešte päťkrát po boku svojho otca.
 Veľa vynálezov z filmu sa odkopírovalo a použilo v iných neskorších filmoch.
 Pôvodne sa mal film volať Fantomas sa vracia, alebo Fantomasova pomsta.
 Zábery na sopke Vesuv v Taliansku sa natáčali päť dní.
 Aby boli scény čo najreálnejšie rozhodol sa režisér natáčať niektoré zábery v atómovej elektrárni Chinon A1, prvej vo Francúzsku.
 Fantomasov maškarný ples sa natáčal v reprezentatívnom sídle na ulici Via Trionfale 151 v Ríme, ďalej sa natáčalo v hoteli Cavalieri Hilton, vo francúzskych štúdiách Boulogne-Billancourt, na vlakovej stanici Roma Termini v centre Ríma, vedecký kongres sa konal na adrese Via Antonio Gramsci 61 v Ríme a natáčalo sa aj vo Vatikáne.
 Natáčanie sa začalo 2. augusta 1965 a skončilo 20. septembra 1965.
 Zábery vo voľnom páde natočil pomocný kameraman Jean-Jacques Dubourg.
 Natočenie parašutistickej scény trvalo necelý mesiac a bolo treba okolo päťdesiat zoskokov.
 Legendárna scéna s Fantomasovým autom sa natáčala na letisku Fayence-Tourrettes Airfield, neďaleko dedinky Fayence.
 Je to jeden z mála filmov, kde postava, ktorú stvárnil Louis de Funès zabíjala ľudí.
 Vo filme zomrelo celkom 21 filmových postáv.
 Zábery z vybuchujúcej sopky nenatočil filmový štáb André Hunebella, ale boli zostrihané z dokumentu od francúzskeho vulkanológa Harouna Tazieffa.
 O perfektné interiéry sa postaral scénograf Max Douy, ktorý robil scénografa aj v bondovke Moonraker z roku 1979.
 Vo filme mal Fantomas sídlo v sopke pod morom. Podobné sídlo mal o 2 roky neskôr Blofeld v bondovke Žiješ len dvakrát z roku 1967.
 Komisár Juve použil vo filme legendárnu zbraň v cigarete. Podobnú cigaretu používal James Bond v spomínanej bondovke z roku 1967.
 Na konci filmu sa objavilo Fantomasovo legendárne lietajúce auto. Podobné lietajúce auto mal Scaramanga o 9 rokov neskôr v bondovke Muž so zlatou zbraňou z roku 1974.
 Na konci filmu sme mohli vidieť scénu keď novinár Fandor vyskočil z lietadla, aby chytil padajúceho komisára Juva, ktorý nemal padák. Podobnú scénu môžeme vidieť o 14 rokov neskôr v bondovke Moonraker z roku 1979.
 Fantomasove legendárne lietajúce auto je Citroën DS 21.
 Jedná sa o časovo najkratší diel z trilógie o Fantomasovi iniciovanou André Hunebellom.
 Vo Fantomasovom sídle sa vo vnútri točitej plošiny nachádzal výťah.
 Vo filme Piti piti pá z roku 1970 sa objavila tiež postava istého markíza de Rostelliho.
 Za druhé pokračovanie Fantomasa dostal Louis de Funès honorár vo výške 250 000 frankov a Jean Marais za svoju úlohu dostal až 400 000 frankov.

Chyby vo filme  

 Na vedeckom kongrese v Ríme bol veľký transparent s nápisom, na ktorom bola gramatická chyba.
 Keď všetci utekajú po točitej plošine aby chytili Fantomasa, môžeme vidieť že sa zmení poradie prenasledovateľov, aj keď na plošine by sa určite predbiehať nedalo.
 Keď vo filme komisár Juve vyskakuje z lietadla, tak v jednom zábere vidíme, ako mu vypadla hypnotizačná zbraň z ruky, ale na druhom zábere ju už opäť drží.

Referencie

Iné projekty 

Filmy z 1965
Francúzske filmové komédie
Talianske filmové komédie
Filmy podľa názvu

Externé odkazy